Viðfangsefni áfangans er lestur , ritun og málfræði . Lesin er ein íslensk nútímaskáldsaga og íslensk goðafræði . Heimildaritgerð er skrifuð og farið í reglur um meðferð heimilda og ritgerðasmíð . Farið er í íslenska málsögu og félagsleg málvísindi . Í tengslum við goðafræði eru unnin margvísleg einstaklings - og hópverkefni og lögð áhersla á að nemendur tengi efnið við umhverfi sitt og samtíma . Í málsögu eru fjölbreytt verkefni unnin og lögð áhersla á að nemendur tengi fræðsluna við samtíma sinn og eigin málnotkun . Við ritun heimildaritgerðar er fjallað um meðferð heimilda , byggingu , mál og stíl og frágang . Forkröfur ÍSL 1 A 05 eða grunnskólapróf með A ( 8,0 eða hærri einkunn ) . Þekkingarviðmið Nemandi skal hafa öðlast þekkingu og skilning á : reglum um meðferð heimilda í heimildaritgerðum . byggingu ritgerða , formlegum stíl og málfari . ræða íslenska málsögu , sérkenni íslenskunnar , mállýskur , máltöku , málanám og talgalla . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : lesa skáldsögur sér til fróðleiks og yndisauka . Þetta er metið með könnunum og ritgerðasmíð . vinna með heimildir á viðurkenndan hátt sem metið er með heimildaritgerð . tileinka sér norræna goðafræði , tjá sig um hana í ræðu og riti og tengja efni hennar við umhverfi sitt og líf . Þetta er metið með umræðum , verkefnavinnu , m.a. skapandi verkefnum eins og stuttmyndagerð o.fl. taka þátt í umræðum og starfi við varðveislu og þróun íslenskrar tungu . Þetta er metið með umræðum , verkefnum , m.a. skapandi verkefnum eins og nýyrðasmíð . gera sér grein fyrir mállýskumun í íslensku og öðrum málum sem metið er með verkefnum , umræðum og könnunum . vera meðvitaður um máltöku , talgalla , málanám og sérkenni íslenskunnar . Þetta er metið með verkefnavinnu , umræðum og könnunum . Áhersla er lögð á skapandi verkefni , ritgerðir og próf. Einnig verða lögð fyrir hópverkefni og nemendur gera stuttmyndir og kynningar og spreyta sig á nýyrðasmíð . Nemendur leita út fyrir kennslubækur og vinna verkefni í tengslum við umhverfi og menninguna kringum þá . Skólar Fyrirmynd Áfangi uppfærður Námskrárvefur Mennta - og menningarmálaráðuneytis